JACQUES BASSON | Podcast , ±33 min episodes every 1 week, 2 days	|
AFRIKAANS South Africa Business · MarketingWebwerf
Water en sanitasie is van die grootste uitdagings wat die wêreld in die gesig staar.
As stigter en Besturende Direkteur van Scientific Sanitation Solutions, wy Victor Adendorff hom toe aan die ontwikkeling van tegnologies gevorderde produkte vir water sanitasie-oplossings.
Sy eertydse opleiding as valskermsoldaat, het vir Adendorff die noodsaaklike dissipline en deursettingsvermoë geleer wat hy later kon deurtrek na die sakewêreld toe.
Hy beskou deursettingsvermoë as die grootste bate in besigheid, en vernaam in landbou. Boerdery is huidiglik waarskynlik die moeilikste bedryf in Suid-Afrika, maar, soos die gesegde lui, ''n Boer maak 'n plan…'
Juis daarom het Scisan ook vorendag gekom met Sani-99™ for AGRI, 'n uiters effektiewe landboukundige ontsmettingsmiddel.
Van Prieska tot Nfinity.
Dit, in kort, is die Pieter Groenewald-storie.
As kind het Groenewald se pa, wat 'n aantal besighede op Prieska besit en as die 'Afrikaanse Jood' op die dorp bekendgestaan het, 'n blywende indruk gelaat.
Bykans 'n kwarteeu later, sou 'n oproep van ene Ken Varejes vir Groenewald se loopbaan 'n radikale hupstoot gee, en deesdae is hy landswyd bekend as HUB van die vooraanstaande Influencer Marketing Division by die Nfinity Media Group.
Soos Groenewald verduidelik, dra konvensionele advertensiestrategieë nie meer dieselfde gewig nie, met aanlyn mondelinge-bemarking, verwysings en sosiale bewys wat deesdae reklame dryf.
En, influencer marketing, oftewel beïnvloedersbemarking, staan aan die voorpunt hiervan!
Nié alleen het hy bykans eiehandig misdaadfiksie in Afrikaans laat herleef sedert 1994 nie, Deon Meyer is ook een van die 'Nuwe Suid-Afrika' se beroemdste uitvoerprodukte.
Sedert sy eerste blitsverkoper, Feniks, het daar 14 verdere romans uit sy pen verskyn, wat in 40 lande wêreldwyd gepubliseer en in 27 tale vertaal is.
Meyer se pad na roem was egter allermins met rose besaai.
In die genadelose leerskool van joernalistiek en later as aspirantskrywer moes hy leer om die onvermydelike kritiek, afkeuring en mislukking wat daarmee gepaardgaan, te verwerk.
Nie eens vlymskerp kritiek, soos 'Hierdie ou sal nooit kan skryf nie', kon hom egter van stryk bring nie, en na sy deurbraak met die TV-reeks, Orion, in 1998, het Deon Meyer nooit weer teruggekyk nie.